Решение на Общия съд (трети състав) от 9 юни 2021 г. —

Puma и др./Комисия

(Дело T-781/16)

„Дъмпинг — Внос на обувки с горна част от кожа с произход от Китай и Виетнам — Изпълнение на решение на Съда по съединени дела C-659/13 и C-34/14 — Повторно налагане на окончателно антидъмпингово мито и окончателно събиране на временното мито — Възобновяване на процедурата, предхождаща обявените за невалидни регламенти — Статут на предприятие, функциониращо в условията на пазарна икономика — Индивидуално третиране — Анализ на документи — Липса на искане за допълнителна информация и за контролно посещение — Липса на възстановяване на антидъмпинговите мита — Правно основание — Правна сигурност — Оправдани правни очаквания — Забрана за прилагане с обратна сила — Пропорционалност — Злоупотреба с власт — Недопускане на дискриминация — Предишна практика при вземане на решения“

1. Жалба за отмяна — Физически или юридически лица — Актове, които ги засягат пряко и лично — Пряко засягане — Критерии — Регламент, с който се въвеждат антидъмпингови мита — Пряко засягане на вносител на съответния продукт (член 263, четвърта алинея ДФЕС; Регламенти 2016/1395, 2016/1647 и 2016/1731 на Комисията) (вж. т. 46 и 47)

2. Жалби за отмяна — Физически или юридически лица — Актове, които ги засягат пряко и лично — Лично засягане — Критерии — Регламент, с който се въвеждат антидъмпингови мита — Жалба от предприятие, което е било определяемо към момента на приемане на регламента и е част от ограничен кръг икономически оператори — Допустимост (член 263, четвърта алинея ДФЕС; Регламенти 2016/1395, 2016/1647 и 2016/1731 на Комисията) (вж. т. 48—51 и 57—59)

3. Жалба за отмяна — Физически или юридически лица — Актове, които ги засягат пряко и лично — Регламент, с който се въвеждат антидъмпингови мита — Допустимост на жалбата на единия жалбоподател — Необходимост да се разгледа допустимостта на жалбата по отношение на останалите жалбоподатели, принадлежащи към същата група предприятия — Липса (член 263, четвърта алинея ДФЕС; Регламенти 2016/1395, 2016/1647 и 2016/1731 на Комисията) (вж. т. 61)

4. Обща търговска политика — Защита срещу дъмпинг — Антидъмпингова процедура — Решение, с което се обявяват за невалидни някои регламенти за налагане на антидъмпингови мита — Приемане на регламент с цел изпълнение на решението за обявяване на невалидност — Приемане на този регламент на основание на основния антидъмпингов регламент 2016/1036 — Допустимост (член 266 ДФЕС, членове 9 и 14 от Регламент 2016/1036 на Европейския парламент и на Съвета) (вж. т. 66—71 и 76)

5. Актове на институциите — Мотивиране — Задължение — Обхват — Препращане към правното основание на акт (член 296, втора алинея ДФЕС) (вж. т. 77 и 78)

6. Обща търговска политика — Защита срещу дъмпинг — Антидъмпингова процедура — Решение, с което се обявяват за невалидни някои регламенти за налагане на антидъмпингови мита — Приемане на регламент с цел изпълнение на решението за обявяване на невалидност — Повторно налагане на антидъмпингови мита върху вноса, извършен през срока на прилагане на регламентите, които са обявени за невалидни — Нарушение на принципите на правна сигурност и недопускане на прилагане с обратна сила — Липса (член 10, параграф 1 от Регламент 2016/1036 на Европейския парламент и на Съвета; член 10, параграф 1 от Регламент № 384/96 на Съвета) (вж. т. 87—99)

7. Обща търговска политика — Защита срещу дъмпинг — Право на преценка на институциите — Промяна в подхода относно задължението на някои вносители за заплащане на повторно наложени антидъмпингови мита — Допустимост — Възможност на икономическите оператори да се позоват на принципа на защита на оправданите правни очаквания — Липса (вж. т. 102—105, 143 и 160)

8. Обща търговска политика — Защита срещу дъмпинг — Антидъмпингова процедура — Решение, с което се обявяват за невалидни някои регламенти за налагане на антидъмпингови мита — Приемане на регламент с цел изпълнение на решението за обявяване на невалидност — Право на преценка на институциите — Обхват — Съдебен контрол — Граници (член 266 ДФЕС; Регламенти 2016/1395, 2016/1647 и 2016/1731 на Комисията) (вж. т. 116 и 117)

9. Обща търговска политика — Защита срещу дъмпинг — Обхват на задължението на Комисията да провери достоверността на сведенията, предоставени от заинтересованите лица — Информация, предоставена във връзка с предоставянето на статут на предприятие, функциониращо в условията на пазарна икономика — Включване — Задължение за извършване на проверка в помещенията на заинтересованото предприятие — Липса (член 2, параграф 7, буква б), член 6, параграф 8, член 9, параграф 5 и член 16, параграф 1 от Регламент № 384/96 на Съвета) (вж. т. 152—154)

10. Обща търговска политика — Защита срещу дъмпинг — Антидъмпингова процедура — Право на защита — Задължение на институциите за информиране — Прилагане по отношение на дружество, което не е участвало в процедурата по разследване и не е свързано с нито един производител износител от страната, до която се отнася разследването — Изключване (член 2, параграф 10 от Регламент № 384/96 на Съвета) (вж. т. 162)

Предмет

Искане на основание член 263 ДФЕС за отмяна, първо, на Регламент за изпълнение (ЕС) 2016/1395 на Комисията от 18 август 2016 година за повторно налагане на окончателно антидъмпингово мито и за окончателно събиране на временното мито, наложено върху вноса на някои обувки с горна част от кожа с произход от Китайската народна република, произведени от Buckinghan Shoe Mfg Co., Ltd., Buildyet Shoes Mfg., Co. Ltd, Buildyet Shoes Mfg., DongGuan Elegant Top Shoes Co. Ltd, Dongguan Stella Footwear Co. Ltd, Dongguan Taiway Sports Goods Ltd, Foshan City Nanhai Qun Rui Footwear Co., Jianle Footwear Industrial, Sihui Kingo Rubber Shoes Factory, Synfort Shoes Co. Ltd, Taicang Kotoni Shoes Co. Ltd, Wei Hao Shoe Co. Ltd, Wei Hua Shoe Co. Ltd и Win Profile Industries Ltd, и за изпълнение на решението на Съда на Европейския съюз по съединени дела C-659/13 и C-34/14 (OВ L 225, 2016 г., стp. 52), второ, на Регламент за изпълнение (ЕС) 2016/1647 на Комисията от 13 септември 2016 година за повторно налагане на окончателно антидъмпингово мито и окончателно събиране на временното мито, наложено върху вноса на някои обувки с горна част от кожа с произход от Виетнам и произведени от Best Royal Co. Ltd, Lac Cuong Footwear Co., Ltd, Lac Ty Co., Ltd, Saoviet Joint Stock Company (Megastar Joint Stock Company), VMC Royal Co Ltd, Freetrend Industrial Ltd. и свързаното с него дружество Freetrend Industrial A (Vietnam) Co, Ltd., Fulgent Sun Footwear Co., Ltd, General Shoes Ltd, Golden Star Co, Ltd, Golden Top Company Co., Ltd, Kingmaker Footwear Co. Ltd., Tripos Enterprise Inc., Vietnam Shoe Majesty Co., Ltd, и за изпълнение на решението на Съда на Европейския съюз по съединени дела C-659/13 и C-34/14 (OВ L 245, 2016 г., стp. 16), и трето, на Регламент за изпълнение (ЕС) 2016/1731 на Комисията от 28 септември 2016 година за повторно налагане на окончателно антидъмпингово мито и окончателно събиране на временното мито, наложено върху вноса на някои обувки с горна част от кожа с произход от Китайската народна република и Виетнам, произведени от General Footwear Ltd (China), Diamond Vietnam Co Ltd и Ty Hung Footgearmex/Footwear Co. Ltd, и за изпълнение на решението на Съда на Европейския съюз по съединени дела C-659/13 и C-34/14 (OВ L 262, 2016 г., стp. 4)

Диспозитив

1) Отхвърля жалбата.